中山传信录

《中山传信录》是中国清代徐葆光撰写个琉球国史书，拢共六卷，附《中山赠送诗文》一卷。

徐葆光于康熙五十八年（1719年）六月奉命出使琉球，至翌年（1720年）二月回国。八个号头里向，渠搜集资料，游览山海，观文风俗，编录成书。本书对研究琉球政治、社会、风俗、文化，搭著中琉关系，侪有邪气高个参考价值。

出版之后呒没几许辰光，就传到日本，有著日语版。渠搭《琉球国志略》一淘成为日本人当时一径到明治初年了解琉球情况顶主要个来源。江户时代个传奇小说《椿说弓张月》活用了本书记载个琉球人名、地名搭历史事件。

本书引用程顺则个《指南广义》，说明福州到那霸个航线，明确八重山群岛“乃琉球极西南属界也”。钓鱼臺列屿来拉八重山北面，清－琉分界在于“西南方界”久米岛。明治十八年（1885年），日本内务省密令冲绳县厅调查福州、琉球之间个无人岛，並建立国标。冲绳县令调查后回覆，箇眼无人岛屿“与《中山传信录》中所载之钓鱼臺、黄尾屿、赤尾屿相同，无置疑之处也……勘察之后即立标桩，恐有所不妥。”